उपभोक्ताओं पर 53 लाख रु. बकाया बिजली विभाग ने उतारे 23 ट्रांसफार्मर
बिजलीविभाग इटावा द्वारा चलाए जा रहे सघन वसूली अभियान के तहत बुधवार को कार्रवाई करते हुए क्षेत्र के रनोदिया खरवण गांव में बकायादारों के बिजली कनेक्शन काटे गए तथा 23 ट्रांसफार्मर उतारे गए।
बिजली विभाग के कनिष्ठ अभियंता अंकुर मीणा ने बताया कि ने बताया कि रनोदिया खरवण गांव में लंबे समय से लोग बिजली का बिल जमा नहीं करवा रहे थे। लगभग 53 लाख रुपए की राशि बकाया होने पर विभाग की टीमों ने एईएन संदीप मालदीय के नेतृत्व में कनिष्ठ अभियंता अंकुर मीणा, कनिष्ठ अभियंता महेंद्र मालव, नीरजसिंह ने कार्रवाई करते हुए ट्रांसफार्मरों को उतारा। दोनों गांवों की बिजली आपूर्ति बंद हो गई। एईएन संदीप मालदीय ने उपभोक्ताओं को विभाग द्वारा चलाई जा रही बकाया राशि पर छूट की योजना की भी जानकारी दी।
वसूली अभियान के तहत 10 ट्रांसफार्मर उतारे
सुल्तानपुर। बूढ़ादीत टाकरवाड़ा, खूमला झाड़ौल गांवों में विद्युत विभाग द्वारा चल रहे वसूली अभियान के तहत बकायादारों के 10 ट्रांसफार्मर उतारे गए। एईएन गोविन्दसिंह चौधरी जेईएन रामावतार मीणा ने बताया कि बूढ़ादीत के उपभोक्ताओं पर 11 लाख 4887 रुपये बकाया थे। इसके तहत 10 ट्रांसफार्मर उतारे गए। उन्होंने कहा कि मार्च माह में वसूली अभियान को तेज कर दिया गया है। निगम के द्वारा बिजली बिलों पर छूट देने के बाद भी उपभोक्ता बिजली बिल जमा नहीं करा रहे है
इटावा. बकाया राशि के चलते गांवों से ट्रांसफार्मर उतारते बिजली कर्मचारी
hin_Deva hin_Deva hin_Deva bho_Deva hin_Deva hin_Deva